**2017 Böllér B.B.L.**

**III. HÉHALOM BÖLLÉR BAJNOKOK LIGÁJA**

 **2017. április 22 .**

Helyszín: Héhalom – futballpályával szembeni fesztivál terület

 **2017. április 21. péntek**

10:00 – 20:00 óra Csapatok érkezése

Udvarok építése

 **2017. április 22. szombat**

06:00 óra Kapunyitás

06:30 óra Böllér Bajnokok Ligája megnyitása

07:00 óra Disznószúrás és a verseny kezdete

Szabadtéri színpad műsorok

Műsorok feltöltés alatt

20.00 óra – 22.00 óra REPUBLIC koncert

Műsorvezető: Jagodics Milán

 Bözsi néni

Kóstoló egész nap az udvarokon

Népművészeti kirakodó vásár

A rendezvény szervezője: Héhalom Község Önkormányzata

Belépők:

Felnőtt: 500 Ft Gyermek: 300 Ft (6-18 év)

Kóstoló jegy: 300 Ft Tombola: 200 Ft

**A verseny menete**

A III. Héhalmi Böllér Bajnokok Ligája versenyre jelentkezni 2017. április 15-ig lehet a

info@bollerblhehalom.hu e-mail címen

http://bollerblhehalom.hu/jelentkezesi-lap/ weboldalon

levélben: Héhalom Község Önkormányzata 3041 Héhalom, Petőfi u. 1.,

a borítékra kérjük, írják rá: „III. Böllér BBL”,

a levél beérkezési határideje: 2017. április 14.

Telefonos elérhetőség: 06-32/482-045 (munkaidőben)

A csapatok számára a szervezők a sertéseket ingyenesen biztosítják, de határozottan elvárják, hogy az elkészített disznótoros ételeket kóstoló formájában – kóstolójegy ellenében – a fesztiválra látogatóknak felkínálják.

A versenyen való részvételért a csapatoknak 25.000 Ft nevezési díjat kell fizetniük, amelyen felül legalább 300 db kóstolójegyet kell leadni.

A résztvevő böllérek az elkábított jószág kivéreztetésével kezdik a versengést. A zsűri – mely mesterszakácsokból, húsipari – és gasztronómiai szakemberekből, valamint neves művészekből áll – a nap folyamán folyamatosan ellenőrzi a csapatoknál az egyes műveleteket és az elkészített étkeket.

**A zsűri a következőket pontozza:**

szakszerű szúrás

perzselés (minél hagyományosabban)

bontás

húsok formázása (nyersanyagokat: sonka, szalonna, karaj, tarja, oldalas, dagadó, szűzpecsenye formázása)

csapatmunka és hangulat

udvar szépsége

A hagyomány és a precíz munka előnyt jelent!

A kész étek, amikből kóstolót kér a zsűri a pontozásra:

sült hurka

sült kolbász

abált szalonna

toros káposzta

ételkülönlegesség (a csapat fantáziájára van bízva)

1 tálca pogácsa vagy hájas sütemény

½ liter fogópálinka (többféle)

A pálinka és sütemények (pogácsák) leadási határideje: 8:00 óra

Az ételek zsűrizése az udvarokban történik 13 órától.

Az ételeknél a zsűri figyelembe veszi az ízvilágot és a díszítést!

A kóstolójegyek leadásának határideje 18:00 óra!

A versenyző csapat:

1 fő böllérből

minimum 3 fő, maximum 5 fő férfi segédből

minimum 2 fő, maximum 4 fő női segédből álljon.

A szervezők biztosítják:

csapatonként 1 db disznó (kb. 120kg)

víz- és áramvételi lehetőség

egyszer használatos műanyag evőeszközöket limitált mennyiségben

1 db katonai sátrat

5 kg kenyér

8 kg rizs

babérlevél

bors

majoranna

2 kg vöröshagyma

kömény

Állategészségügy:

Csak elkábított állatot lehet elvéreztetni (3 percen belül). A sertések kábítása, vágása a helyszínen folyamatosan, a szervezők által kijelölt helyen, a csapatok egyenkénti szólítása mellett lehetséges.

A bontás után elvégzett állatorvosi vizsgálatot követően lehet a készítményekből fogyasztani.

A keletkezett veszélyes hulladékot zsákba kell gyűjteni és a verseny ideje alatt a rendezők által megjelölt helyen megsemmisítésre át kell adni.

Az állatok feldolgozása során maradéktalanul be kell tartani az élelmiszerhigiéniai előírásokat.

A csapatok a késztermékek kóstolása (amely nem kötelező) és forgalomba hozatala során kötelesek betartani a közegészségügyi és élelmiszerhigiéniai előírásokat. A kóstolás kizárólag egyszer használatos eszközökkel, a csapatok saját felelősségére történhet.

A csapatok kizárólag a helyszínen készített késztermékeket kóstolhatják.

A versenyző csapatokhoz tartozhatnak zenészek (hegedűsök, gitárosok, citerások) táncosok, de a rendezvény helyszínén kizárólag a szervezők által megbízott vállalkozó hangosító berendezései helyezhetők üzembe.

*Minden csapat maga hozza:*

kését, bárdját, egyéb eszközeit

darálóját, töltőjét

fűszereit

teknőit, edényeit, keverőeszközeit

üstházat, üstöket, sütés-főzéshez való tűzhelyet

gázpalackot, tüzelőanyagot (fa)

asztalokat, padokat (sátrat, ha még szükséges)

Nevezési díj befizetésének határideje: 2017. április 15.

Nevezési díj befizetése a helyszínen Héhalom Község Önkormányzata 3041 Héhalom, Petőfi u. 1. készpénzben vagy előre utalással az önkormányzat Sajóvölgye Takarékszövetkezetnél vezetett 55400022-16913080 számú Rendezvények lebonyolítása elnevezésű számlájára lehet

utalás esetén a megjegyzés rovatban kérjük tüntessék fel: „III. Böllér BBL”

illetve az udvarok sorsolása idején a Közösségi Házban 3041 Héhalom, Szent István király u. 1.

Helyszín bejárásának és az udvarok sorsolásának ideje: 2017. április 15.

Jó versenyzést és kellemes szórakozást kívánunk!

Rendezőség